[{"text_idx": "#000002", "text": "U\u0308ksva\u0308rava so\u0303nul on ettevalmistused tuletornide u\u0308hingu asutamiseks kestnud juba ligi poolteist aastat ning Eesti oma 55 tuletorni ning 145 tulepaagiga on Euroopa mereriikide seas va\u0308a\u0308rikalt esindatud. U\u0308hingu asutamisdokumendid allkirjastavad Saksamaa, Norra, Iirimaa, Prantsusmaa, Portugali ja Eesti esindajad. Eesti poolt annab allkirja SA Hiiumaa Arenduskeskuse juhataja Liis Lukas, esindades u\u0308htlasi la\u0308bi saarte-u\u0308lese sihtkoha arenduse Saare maakonda ja seega kokku 6 ku\u0308lastajatele avatud tuletorni."}, {"text_idx": "#000003", "text": "\u201eEuroopa rannikul asuvad tuletornid kujutavad endast erakordset merepa\u0308randit. Rahvusvaheline kultuurikoosto\u0308o\u0308 selle vo\u0303rgustiku sa\u0308ilitamisel, lugude talletamisel ja edasi jutustamisel ning tuletornide rakendamisel turismisihtkohtadena on igati po\u0303hjendatud ja ja\u0308tkusuutlik. Juttu on olnud uue kultuuritee ehk Euroopa tuletornide marsruudi va\u0308lja arendamisest ning vastava Euroopa No\u0303ukogu kultuuritee sertifikaadi taotlemisest. U\u0308ldistes eesma\u0308rkides oleme juba kokku leppinud, asutatava u\u0308hingu ta\u0308psemad tegevusplaanid kavandatakse sel na\u0308dalal Bru\u0308sselis,\u201c selgitas U\u0308ksva\u0308rav. Tema so\u0303nul on Eestis ku\u0308lastajatele avatud 11 tuletorni ning meie kogemustega tuletornide avamisel ku\u0308lastajatele soovivad tutvuda ka teiste riikide tuletornide haldajad ning turismiedendajad."}, {"text_idx": "#000004", "text": "U\u0308henduse \u201eEuropean Route of Lighthouses\u201c asutamiskoosolekuga kaasneb osalejate paneeldiskussioon, millel vahetatakse kogemusi tuletornide haldamisest, kasutamisest ja renoveerimisest, arutletakse tuletornide koha u\u0308le kultuuripa\u0308randis ning nende tulevikuperspektiividest ajalooma\u0308lestiste ja turismiobjektidena."}, {"text_idx": "#000005", "text": "\u201eLaulusalmist teame, et igal majakal oma tuli, ehk ainulaadne plinkimise karakteristik, mis on merekaartidel kirjas. Pa\u0308evasel ajal pidid tuletornid olema kaptenitele a\u0308ratuntavad omapa\u0308rase kuju ja va\u0308rvuse abil, vastavad joonised on samuti merekaartidele lisatud. Seepa\u0308rast ongi majakad nii erineva arhitektuuriga,\u201c ra\u0308a\u0308kis U\u0308ksva\u0308rav. Tema so\u0303nul on suurimaks tuletornidega seonduvaks va\u0308ljakutseks vastuolu ajalooliste muinsusva\u0308a\u0308rtusega ehitiste sa\u0308ilitamise ning ta\u0308napa\u0308evase navigatsioonitehnoloogia vajaduste vahel. Kaasaegsed kaugjuhitavad navigatsioonima\u0308rgid po\u0303hinevad peamiselt raadio- ja satelliitsidel, energiat saadakse pa\u0308ikesepaneelidelt ning valgusallikana kasutatakse LED-lampe. Kogu moodsa tuletornitehnika paigaldamiseks piisab nu\u0308u\u0308d mobiilimasti moodi metallkonstruktsioonist. \u201eSeeto\u0303ttu ei ole mitmed ajaloolised tuletornid ta\u0308napa\u0308eval enam navigatsioonima\u0308rkidena kasutusel. Samas on nende sa\u0308ilitamine kultuuriva\u0308a\u0308rtustena va\u0308ga oluline,\u201c u\u0308tles U\u0308ksva\u0308rav."}]